Иск, предявен на 17 юни 2011 г. - Европейска комисия/Република Финландия
(Дело C-309/11)
Език на производството: фински
Страни
Ищец: Европейска комисия (представители: I. Koskinen и L. Lozano Palacios)
Ответник: Република Финландия
Искания на ищеца
да се заключи, че прилагайки специалния режим за туристически агенти, установен в член 80 от Закон № 1501/1993 относно данъка върху добавената стойност (arvonlisäverolaki), когато пътническите услуги се предлагат на лице, различно от пътника, Република Финландия не е изпълнила задълженията си по членове 306-310 от Директива 2006/112/ЕО1 на Съвета от 28 ноември 2006 година относно общата система на данъка върху добавената стойност;
да се осъди Република Финландия да заплати съдебните разноски.
Правни основания и основни доводи
Комисията счита, че съгласно разпоредбите на Директива 2006/112/ЕО специалният режим за туристически агенти следва да се прилага единствено когато пътническите услуги се предлагат на пътници. Република Финландия обаче е нарушила посочената директива, прилагайки този специален режим и за услуги, които туристическите агенти предлагат помежду си или които предоставят на туроператорите.
____________
1 - ОВ L 347, стp. 1; Специално издание на български език, 2007 г., глава 9, том 3, стр. 7.